《归云溪》
宋代·郭印

九夏何知暑令行，轻风拂拂水泠泠。
只凭藜杖穿幽径，还喜蒲泠憩小亭。
散诞竹边梳白发，徘徊江上诵黄庭。
人间无此清凉处，亦许儿童共乞灵。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。